Asetus maatilojen suoritettavan maaveron laskemisesta
Suomen Suuriruhtinanmaan Asetus-Kokous 16.7.1886/22.

Keisarillisen Majesteetin Armollinen Asetus

maatilojen suoritettavan maaveron laskemisesta.

Annettu Helsingissä, 16 p:nä Heinäkuuta 1886.

___

    Me ALEKSANDER Kolmas, Jumalan Armosta, koko Venäjänmaan Keisari ja Itsevaltias, Puolanmaan Tsaari, Suomen Suuriruhtinas, y. m. y. m. y. m. Teemme tiettäväksi: Suomen Valtiosäätyjen suostumuksella ja myöntymyksellä, tahdomme Me, muuttaen säännökset armollisessa julistuskirjassa 9 p:ltä Huhtikuuta 1840 verokappaleiden muuttamisesta, ja julistuksen samassa aineessa 5 p:ltä Maaliskuuta 1841 sekä sen mukaisesti, mitä erityisessä asetuksessa tältä päivältä säädetään uusien verojen toimeenpanemisesta Viipurin läänissä, täten armossa määrätä seuraavasti:

Vuodesta 1889 ja siltä vuodelta on yhden ruplan vero käsittävä jyviä, kauroja ja rahaa, sekä suoritettava viidelläkolmatta litralla (4,54868 kapalla) jyviä, puoleksi rukiita ja puoleksi ohria, kymmenellä litralla (1,81947 kapalla) kauroja ja puhtaalla rahalla seuraaviin määriin, nimittäin: Uudenmaan läänissä yhdellä markalla kahdellakymmenellä kahdeksalla pennillä, Turun ja Porin läänissä yhdellä markalla seitsemällätoista pennillä, Hämeen läänissä yhdellä markalla kolmellakymmenellä viidellä pennillä, Viipurin läänissä yhdellä markalla kolmellakymmenellä yhdellä pennillä, Mikkelin läänissä yhdellä markalla neljälläkymmenellä viidellä pennillä, Kuopion läänissä yhdellä markalla neljälläkymmenellä kahdella pennillä, Vaasan läänissä yhdellä markalla neljälläkymmenellä neljällä pennillä ja Oulun läänissä niinikään yhdellä markalla neljälläkymmenellä neljällä pennillä, ja on ruplavero tällä tavoin laskettava vuotuisissa verohinnan taksoissa vuodesta 1889 alkaen, ohjeeksi kunkin seuraavan vuoden maksunpanolle.

Tätä kaikki asianomaiset alamaisuudessa noudattakoot. Helsingissä, 16 p:nä Heinäkuuta 1886.

K e i s a r i l l i s e n   M a j e s t e e t i n   Oman Päätöksen mukaan

ja Hänen Korkeassa Nimessään,

Suomeen asetettu Senaattinsa:

J. PH. PALMÉN.

W. v. DAEHN.

EMIL FORSMAN.

A. von WEISSENBERG.

K. F. IGNATIUS.

S. W. von TROIL.

OSCAR NORRMÉN.

AUGUST NYBERGH.

G. W. RÅBERGH.

Theod. Bergelund.

Säädökset 1886
Verolait